میللی ساوونما ناظیری حولوصی آکار اینگیلتره-‌نین ساوونما ناظیری بن والاس ایله گؤروشوب.
حولوصی آکار تورکیه-یه رسمی قوناق کیمی گلن اینگیلتره ساوونما ناظیری والاسی ایستانبول میللی ساوونما اونیورسیته‌سی هاوا قوه‌لری آکادمی سینده حربی مراسیمله قارشیلاییب.
والاس مراسیم هئیتینی سالاملادیق‌دان سونرا ایکی ناظیر نوماینده هئیت‌لری آراسیندا کئچیریلن گؤروشه رهبرلیک ائدیب‌لر.
گؤروش زامانی ایکی طرف‌لی و بولگه‌سل ساوونما، تهلوکه‌سیزلیک و ساوونما صنایع سینده امکداش‌لیق مؤوضوع لاریندا فیکیر موبادیله‌سی آپاریلدیغی بیلدیریلیب.
گؤروش‌دن اول آکار و والاس "SAHA EXPO " ساوونما و هاواجیلیک اوزای صنایع سرگی‌سینی گزه‌رک یئرلی و میللی ساوونما صنایعسی محصول‌لاری ایله تانیش اولوب‌لار.
ساوونما ناظیری والاس تورکیه-یه سفری اینگیلتره‌نین یئنی باش ناظیری ریشی سوناک طرفیندن یئنی‌دن تعیین ائدیلدیک‌دن سونرا ائتدیگی ایلک رسمی سفر اولماسی خصوصیتینه مالیک‌دیر.
میللی ساوونما ناظیری آکار اوکتبرین 6-7-ده لندونا سفر ائدیب و اینگیلتره ساوونما ناظیری والاس ایله گؤروشوب.
بیلدیریلیب کی، ایستانبول گؤروشو لندون‌داکی گؤروشون داوامی‌دیر.
